CELEX: 32012R0057
Language: sl
Date: 2012-01-23 00:00:00
Title: Izvedbena uredba Komisije (EU) št. 57/2012 z dne 23. januarja 2012 o prekinitvi razpisnega postopka, odprtega z Izvedbeno uredbo (EU) št. 1239/2011

24.1.2012   
            
            
               SL
            
            
               Uradni list Evropske unije
            
            
               L 19/12
            
         IZVEDBENA UREDBA KOMISIJE (EU) št. 57/2012
   z dne 23. januarja 2012
   o prekinitvi razpisnega postopka, odprtega z Izvedbeno uredbo (EU) št. 1239/2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 187 v povezavi s členom 4 Uredbe,
   ob upoštevanju naslednjega:
   
               (1)
            
            
               Z Izvedbeno uredbo Komisije (EU) št. 1239/2011 (2) je bil odprt stalni javni razpis za tržno leto 2011/2012 za uvoz sladkorja z oznako KN 1701 po znižani carinski stopnji.
            
         
               (2)
            
            
               Razpoložljivost oskrbe na trgu sladkorja v Uniji se je izboljšala, zato nadaljnje znižanje uvoznih carinskih dajatev ne bo potrebno in je treba predložitev ponudb prekiniti.
            
         
               (3)
            
            
               Da se zagotovi hiter signal za trg in učinkovito upravljanje ukrepa, mora ta uredba začeti veljati na dan objave v Uradnem listu Evropske unije.
            
         
               (4)
            
            
               Upravljalni odbor za skupno ureditev kmetijskih trgov ni podal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   V skladu s členom 2(3) Izvedbene uredbe (EU) št. 1239/2011 se predložitev ponudb prekine za delne javne razpise, ki se končajo 25. januarja 2012, 1. februarja 2012 in 15. februarja 2012.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. januarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 318, 1.12.2011, str. 4.